Մարիա Մորերա

**Մարիա Բրանյաս Մորերա** (, ), իսպանացի գերերկարակյաց կին, որի տարիքը հաստատված է Ծերաբանական հետազոտությունների խմբի (GRG), Գինեսի ռեկորդների գրքի և «LongeviQuest Group»-ի (LQ) կողմից։ 2023 թվականի հունվարի 17-ից (Լյուսիլ Ռենդոնի մահից հետո) մինչև իր մահը՝ 2024 թվականի օգոստոսի 19-ը, նա համարվել է Երկրի ամենատարեց ապրող մարդը, նրա տարիքը եղել է ։

## Կենսագրություն
մինի|290x290px| Մարիա Բրանյասը (ձախից 3-րդ) իր ընտանիքի հետ Նոր Օռլեանում, 1911 թվական

Մարիա Բրանյաս Մորերան ծնվել է 1907 թվականի մարտի 4-ին Սան Ֆրանցիսկոյում։ Նրա լրագրող հայրը եղել է պամպլոնացի, մայրը՝ կատալոնացի։ Մանուկ հասակում աղջիկն ընտանիքի հետ տեղափոխվել է Նոր Օռլեան, որտեղ նրա հայրը հիմնել է «Mercurio» ամսագիրը, որի ընթերցողները եղել են իսպանախոս ամերիկացիները։

1915 թվականին ընտանիքը որոշել է վերադառնալ Իսպանիա, սակայն հայրը նավում մահացել է տուբերկուլոզից։ Եղբայրների հետ խաղալիս Բրանյասը վայր է ընկել և կորցրել մի ականջի լսողությունը։  

Մայրը դստեր հետ բնակություն  է հաստատել Կատալոնիայում, որտեղ 1931 թվականին Մարիան ամուսնացել է բժիշկ Ջոան Մորետայի հետ։ Իսպանիայի քաղաքացիական պատերազմի ժամանակ նա Տրուխիլոյի դաշտային հիվանդանոցում ամուսնու կողքին աշխատել է որպես բուժքույր։ Նրանք ունեցել են երեք երեխա, տասնմեկ թոռ և տասներեք ծոռ։ 1990-ականներին Բրանյասը մեկնել է Եգիպտոս, Իտալիա, Նիդեռլանդներ և Անգլիա, զբաղվել կարով, երաժշտությամբ և ընթերցանությամբ։

2019 թվականի դեկտեմբերի 22-ից նա համարվում էր Իսպանիայի ամենատարեց բնակիչը

2000 թվականից նա ապրել է Օլոտում գտնվող ծերանոցում։

2019 թվականին իսպանական «Վանգուարիդա» (, «Ավանգարդ») թերթին տված հարցազրույցում Մարիա Բրանյասը խոսել է տեխնիկական, սոցիալական և իր կյանքի երկար տարիների ընթացքում սոցիալական փոփոխությունների մասին։ Բրանյասը նշել է՝  «Ամեն ինչ շատ առաջ է անցել, հատկապես այն, թե ինչպես են մարդիկ շփվում իրար հետ, հիմա հեշտ է, բայց նախկինում դժվար էր»: «ACN» լրատվական գործակալությանը տված հարցազրույցում նա հայտարարել է՝ «20-րդ դարիասկզբին մարդիկ հավանաբար ապրում էին ավելի հանգիստ և ավելի զվարճալի, բայց այժմ փողը միջոց է, որն այժմ գերակշռում է, և դրանով կարելի է հասնել գրեթե ամեն ինչի»։

2020 թվականի ապրիլին  կնոջ մոտ ախտորոշվել է COVID-19-ի թեթև ձև, որն առաջացրել է  միզուղիների ինֆեկցիա, սակայն չի ցուցաբերել սովորական ախտանիշներ, ինչպիսիք են ջերմությունը և շնչահեղձությունը։ Նա մեկուսացվե; է իր սենյակում և հաղթահարել հիվանդությունն առանց հոսպիտալացման։

Մարիա Բրանյաս Մորերան մահացել է քնած ժամանակ, 2024 թվականի օգոստոսի 19-ին Օլոտում՝ 117 տարեկան 168 օրական  հասակում։

## Ռեկորդներ
* 2021 թվականի սեպտեմբերին Մարիա Բրանյաս Մորերան ճանաչվել է պատմության 100 ամենատարեց մարդկանցից մեկը։
* 2022 թվականի մարտի 4-ին Մարիա Բրանյաս Մորերան համարվել է պատմության մեջ 59-րդ մարդը, որը նշել է իր 115-ամյակը։
* 2022 թվականի ապրիլի 19-ին Կանե Տանակայի մահից հետո Մարիա Բրանյաս Մորերան համարվել է Երկրի 3-րդ ամենատարեց մարդը։
* 2022 թվականի օգոստոսի 19-ին Թեկլա Ջունվիչի մահից հետո Մարիա Բրանյաս Մորերան համարվել է Երկրի 2-րդ ամենատարեց մարդը։
* 2022 թվականի նոյեմբերի 12-ին Մարիա Բրանյաս Մորերան համարվել է պատմության 30 ամենատարեց մարդկանցից մեկը։
* 2023 թվականի հունվարի 17-ին Լյուսիլ Ռենդոնի մահից հետո Մարիա Բրանյաս Մորերան համարվել է Երկրի ամենատարեց ապրող մարդը։
* 2023 թվականի մարտի 4-ին Մարիա Բրանյաս Մորերան համարվել է պատմության մեջ 26-րդ մարդը, որը նշել է իր 116-ամյակը։
* 2023 թվականի ապրիլի 21-ին նա համարվել է պատմության մեջ Իսպանիայի ամենատարեց բնակիչը՝ գերազանցելով Անա Վելա Ռուբիոյի ռեկորդը՝ 116 տարի 47 օր։
* 2023 թվականի դեկտեմբերի 12-ին Ֆուսա Տացումիի մահից հետո Մարիա Բրանյաս Մորերան համարվել է 1907 թվականին ծնված վերջին կենդանի մարդը։
* 2024 թվականի մարտի 4-ին Մարիա Բրանյաս Մորերան համարվել է պատմության 12-րդ մարդը և առաջին իսպանուհին, որը տոնել է իր 117-ամյակը:
*2024 թվականի մայիսի 10-ին նա համարվել է պատմության 10 ամենատարեց մարդկանցից մեկը։

## Ծանոթագրություններ

## Արտաքին հղումներ
* La storia di Maria: a 113 anni sconfigge il Coronavirus

Կատեգորիա:ԱՄՆ-ից արտագաղթածներ
Կատեգորիա:Ամերիկացի երկարակյացներ
Կատեգորիա:Բուժքույրեր
Կատեգորիա:Գինեսի գրքի ռեկորդակիրներ
Կատեգորիա:Երկարակյացներ
Կատեգորիա:Իսպանացի կանայք
Կատեգորիա:Իսպանացիներ
Կատեգորիա:Կատալոնացիներ
Կատեգորիա:Հաշմանդամություն ունեցող իսպանացիներ